**ლენტეხის მუნიციპალიტეტის საკრებულოს სივრცით-ტერიტორიული დაგეგმარების და ინფრასტრუქტურის კომისიის თავმჯდომარის მიერ 2023 წელს გაწეული მუშაობის შესახებ**

**ა ნ გ ა რ ი შ ი**

**საკრებულოს წევრის სახელი, გვარი:** **სოსო ავალიანი**

**საანგარიშო პერიოდი:** 01**.11. 2022 წ – 07.11. 2023 წ**

**თანამდებობა:**

1.ლენტეხის მუნიციპალიტეტის საკრებულოს სივრცით-ტერიტორიული დაგეგმარების და ინფრასტრუქტურის კომისიის თავმჯდომარე

2. ფრაქცია „ქართული ოცნება დემოკრატიული საქართველოს“ წევრი;

4. ქონების მართვისა და ბუნებრივი რესურსების საკითხთა კომისიის წევრი:

** საანგარიშო პერიოდში განხორციელებული საქმიანობა:**

სულ ჩატარებული საკრებულოს სხდომების რაოდენობა: **16 სხდომა (10 რიგითი, 6 რიგგარეშე);**

საკრებულოს სხდომებზე **დასწრება: 16 სხდომა;**

სულ ჩატარებული ბიუროს სხდომების რაოდენობა: **9 სხდომა;**

ბიუროს სხდომებზე **დასწრება: 9**  სხდომა;

სულ ჩატარდა ქონების მართვისა და ბუნებრივი რესურსების საკითხთა კომისიის 8 სხდომა.

** საანგარიშო პერიოდში საკრებულოს სხდომებზე მიღებული სამართლებრივი აქტების რაოდენობა:**

**22 დადგენილება;**

**65 განკარგულება;**

სივრცით-ტერიტორიული დაგეგმარების და ინფრასტრუქტურის კომისია წარმოადგენს საკრებულოს მუდმივმოქმედ კომისიას, რომელიც უზრუნველყოფს საქართველოს ორგანული კანონის ,,ადგილობრივი თვითმმართველობის კოდექსით“, საკრებულოს რეგლამენტით და კომისიის დებულებით განსაზღვრულ უფლებამოსილებათა განხორციელებას.

* კომისია განიხილავს და საკრებულოს წარუდგენს წინადადებებსა და დასკვნებს თვითმმართველი ერთეულის სივრცით-ტერიტორიული დაგეგმვის დოკუმენტების შესახებ;
* განიხილავს და საკრებულოს წარუდგენს წინადადებებს დასახლებათა ტერიტორიების გამოყენებისა და განაშენიანების შესახებ;
* განიხილავს და საკრებულოს წარუდგენს წინადადებებს ისტორიულად ჩამოყალიბებული უბნების, მოედნების, ქუჩების და სხვა ობიექტების სახელდების შესახებ;
* განიხილავს და საკრებულოს წარუდგენს თვითმმართველი ერთეულის კეთილმოწყობისა და საინჟინრო ინფრასტრუქტურის განვითარების პროგრამებს;
* განიხილავს კომისიაში შემოსულ კორესპონდენციას და საჭიროების შემთხვევაში წარუდგენს საკრებულოს.

საანგარიშო პერიოდში სივრცით-ტერიტორიული დაგეგმარების და ინფრასტრუქტურის კომისიამ ჩაატარა 10 სხდომა, რომელზეც განიხილა **20** საკითხი.

ლენტეხის მუნიციპალიტეტის მერიის ინფრასტრუქტურის, მშენებლობისა და სივრცითი მოწყობის სამსახურთან ერთად მონაწილეობა მივიღე ადგილობრივი ბიუჯეტით და რეგიონული განვითარების ფონდიდან დასაფინანსებელი პროექტების დაგეგმვაში.

**ადგილობრივი ბიუჯეტი**

2023 წლის განხორციელებული და განსახორციელებელი ინფრასტრუქტურული პროექტები ადგილობრივი ბიუჯეტის პროგრამის ფარგლებში შეადგენს **9103300** ლარს.

**სოფლის მხარდაჭერის პროგრამა**

სოფლის მხარდაჭერის პროგრამის ფარგლებში, 2023 წელს, ლენტეხის მუნიციპალიტეტში განხორციელდა, მიმდინარეობს და დაგეგმილია 60 სხვადასხვა სახის პროექტი. ჯამში სოფლის მხარდაჭერის პროგრამის ფარგლებში განხორციელებული და განსახორციელებელი ინფრასტრუქტურული პოექტების ღირებულება შეადგენს **604000** ლარს (სახელმწიფო ბიუჯეტი 604000 ლარი და ადგილობრივი ბიუჯეტის თანდაფინანსება 0 ლარი).

**გარე განათება**

10 სოფელში განხორციელდა და მიმდინარეობს გარე განათების მოწყობისა და რეაბილიტაციის პროექტები

**წყლები**

15 სოფელში განხორციელდა და მიმდინარეობს წყლის სისტემის და წყაროების მოპირკეთების/მოწყობისა და რეაბილიტაციის სამუშაოები.

**გზები, ხიდები და სანიაღვრე არხები**

20 სოფელში განხორციელდა და მიმდინარეობს გზის მოხრეშვის, სანიაღვრე არხის და ხიდების რეაბილიტაციის სამუშაოები.

**სკვერები და სპორტული მოედნები**

3 სოფელში განხორციელდა და მიმდინარეობს სკვერების და სპორტული მოედნების პროექტები.

**2023 წელს, ჯამში ლენტეხის მუნიციპალიტეტში ინფრასტრუქტურის გასაუმჯობესებლად გამოყოფილი იქნა 100,000 ლარი.**

სისტემატიურად მიმდინარეობდა შეხვედრა ლენტეხის მუნიციპალიტეტის მოსახლეობასთან, იკვეთებოდა მათი პრობლემები და მუშავდებოდა მათი გადაჭრის გზები. ამომრჩევლის მოთხოვნისა და ინიციატივების გათვალისწინებით, ურთიერთთანამშრომლობის საფუძველზე ხორციელდებოდა სხვადასხვა პროექტები.

**შევსების თარიღი: 17.11.2023 წელი**